OpenLLM-France/wikimedia huggingface dataset:
# Chuquisaca (departamendua)

Chuquisaca :
| Herrialdea | Bolivia |
| Hiriburua Koordenatuak | Sucre 19°02′S 65°15′W﻿ / ﻿19.033°S 65.250°W﻿ / -19.033; -65.250 |
| Probintziak | 10 |
| Eremua | 51.524 km² |
| Biztanleria | 572.165 (2005) |
| Dentsitatea | 8,81 bizt / km² |
| Hizkuntzak | gaztelania, ketxua |
| BPG biztanleko | 886 USD |
| Diputatuak | 11 eserleku |
| Senatariak | 3 eserleku |
| ISO 3166-2 | BO-H |
| www.chuquisaca.gob.bo/ ||
Chuquisaca Boliviako hegoaldean dagoen departamendua da. Hiriburua Sucre (ia 230.000 biztanle).
Mugakideak hauexek ditu: Cochabamba departamendua iparraldean, Santa Cruz departamendua ipar-ekialdean eta ekialdean, Paraguaiko Boqueroneko departamendua ekialdean, Potosidepartamendua mendebaldean eta Tarija departamendua hegoaldean.
51.524 km2-ko azalera dauka, eta 2005ean 572.165 biztanle zituen (8.81 biz./km2).
Gaztelania eta ketxua ditu hizkuntza ofizialak.

## Probintziak

* Oropeza (Sucre) 275.765 biz.
* Azurduy 27.973 biz.
* Zudañes 34.640 biz.
* Tomina 38.359 biz.
* Hernando Siles 37.035 biz.
* Yamparaez 28.797 biz.
* Nor Cinti 71.084 biz.
* Sur Cinti 24.010 biz.
* Belisario Boeto 12.237 biz.
* Luis Calvo 22.275 biz.

## Historia

* 1538ko azaroaren 30an Sucre hiriburua sortu zuten.

## Kanpo estekak

* Departamenduko webgune ofiziala
* Datuak: Q235110
* Multimedia: Chuquisaca Department / Q235110
# Chuquicamata

Chuquicamata aire zabaleko kobre, urre eta molibdeno meatzea da, Txileko Calama udalerrian dagoena, Antofagasta eskualdean, 2870 metroko garaieran. Munduko kobre-meategirik handiena da; 950 hektareako eremua hartzen du, eta 2021ean 319.280 tona kobre erauzi ziren. Codelco estatuko enpresak kudeatzen du.

## Erreferentziak

* 1 2 División Chuquicamata. codelco.com (Noiz kontsultatua: 2023-1-2).
* ↑ Roa Zubia, Guillermo. Kobrea ez omen da betiko. Elhuyar aldizkaria, 2006/04/01, CC-BY-SA-3.0, aldizkaria.elhuyar.eus (Noiz kontsultatua: 2023-1-2).

## Kanpo estekak

* Datuak: Q746606
* Multimedia: Chuquicamata Mine / Q746606
# Church (Lancashire)

Church, Ingalaterrako ipar-mendebaldean dagoen udalerri bat da, Lancashire konderrian.
2011n 5.186 biztanle zituen.
* Datuak: Q2427568
* Multimedia: Church, Lancashire / Q2427568
# Church (Liverpool)

Church, Ingalaterrako Liverpool hirian dagoen auzo bat da, Merseyside konderrian.
2023an 4.883 biztanle zituen.
# Church Bay (Anglesey)

Church Bay, Galesko kostaldeko herri bat da, Anglesey uhartean. Rhydwyn udalerriaren alboan dago. Gaur egun turismo eta aisigunea da, batez ere bere hondartza eta kostalde inguruak.

## Kanpo estekak

* Datuak: Q20592132
# Chur

Chur (alemanez Chur, erromantxez Cuira, italieraz Coira, frantsesez Coire) Suitzako ekialdeko hiria da, Grisonia kantonamenduaren hiriburua. Plessur ibaiaren ertzean dago, Rhin harana. Hizkuntza ofizialak erromantxea eta alemana dira. Apezpikutegi katolikoa du.

## Historia

Curia Rhaetorum erromatar hiria apezpiku egoitza zen V. mendean. Churko apezpikuek V. mendetik XV. mende arte agindu zuten hirian, Habsburgokoekin batera. XV. mendean Alemaniar Inperioko hiri bihurtu zen. 1803. urtean, Suitzako Grisonia kantonamenduko hiriburu bihurtu zen Chur.

## Klima

Datu klimatikoak (Chur, 1981-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 4.7 | 6.4 | 11.2 | 15.1 | 19.9 | 22.7 | 24.8 | 24.0 | 20.0 | 16.0 | 9.4 | 5.3 | 15.0 |
| Batez besteko tenperatura (ºC) | 0.4 | 1.5 | 5.7 | 9.4 | 14.0 | 16.9 | 18.9 | 18.2 | 14.6 | 10.6 | 4.9 | 1.5 | 9.7 |
| Batez besteko tenperatura minimoa (°C) | -3.0 | -2.4 | 1.3 | 4.2 | 8.6 | 11.5 | 13.4 | 13.3 | 10.0 | 6.2 | 1.4 | -1.7 | 5.2 |
| Pilatutako prezipitazioa (mm) | 51 | 47 | 55 | 49 | 71 | 93 | 109 | 112 | 81 | 56 | 70 | 55 | 849 |
| Prezipitazio egunak (≥ 1.0 mm) | 7.3 | 6.6 | 8.1 | 7.5 | 9.9 | 11.2 | 11.0 | 11.2 | 8.4 | 7.0 | 8.5 | 7.9 | 104.6 |
| Elur egunak (≥ 1.0 cm) | 4.8 | 3.9 | 2.5 | 0.4 | 0.1 | 0 | 0 | 0 | 0 | 0 | 1.6 | 4.1 | 17.4 |
| Eguzki orduak | 97 | 112 | 139 | 147 | 169 | 177 | 203 | 185 | 155 | 135 | 93 | 81 | 1692 |
| Hezetasuna (%) | 74.1 | 70.4 | 65.5 | 63.9 | 64.6 | 67.4 | 68.6 | 71.3 | 72.1 | 71.9 | 73.8 | 76.2 | 70.0 |
| Iturria: MeteoSwiss ||||||||||||||

## Ekonomia

Turismogune garrantzitsua, negukoa batez ere. Ehungintza eta janari industria (txokolatea).

## Hizkuntza

Churko hizkuntza ofizialak erromantxea eta alemana dira. Aleman hiztunek garai batean erromantxerari Chur-Wälsch deitzen zioten, hau da, «Churko atzerritar hizkuntza». Izan ere, Chur garai hartan hizkuntza horren hiriburua zen, gaur egun alemana Churko mintzaira nagusia den arren.

## Ondasun nabarmenak

XII-XIII. mendeetako katedrala, udaletxea (XIV. mendekoa), Erdi Aroko etxeak. Erretorromaniako museoa.

## Hiri senidetuak

Chur ondorengo hiriarekin senidetuta dago:
* Terracina (Italia)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Climate Norm Value Tables. Federal Office of Meteorology and Climatology (MeteoSwiss) (Noiz kontsultatua: 23 January 2013).

## Kanpo estekak

* Udalaren webgune ofiziala (Alemanez)
* Datuak: Q69007
* Multimedia: Chur / Q69007
# Cotes

Cotes Valentziako Erkidegoko udalerria da, Ribera Alta eskualdean eta Valentziako probintzian kokatua.
2009ko urtarrilaren 1eko erroldaren arabera 393 biztanle zituen.

## Ikus, gainera

* Valentziako udalerrien zerrenda

## Kanpo estekak

* (Katalanez) (Gaztelaniaz) Udalaren webgunea.
* Datuak: Q2046242
* Multimedia: Cotes / Q2046242
# Coteana

Coteana Errumaniako udalerri bat da, Olt konderrian. 2.071 biztanle ditu, 44 kilometro koadroko azaleran banatuta.

## Herriak

Udalerrian honako herriak daude:
Coteana $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5116973
# Coterillo

Coterillo, Espainiako Kantabria autonomia erkidegoko Ampuero udalerrian dagoen herri bat da. 2017ko erroldaren arabera 14 biztanle zituen.
# Coteau de Chalosse kantonamendua

Coteau de Chalosse kantonamendua Frantziako kantonamendu bat da. Landak departamenduan dago, Akitania Berria eskualdean. Guztira 50 udalerri ditu eta Montfort-en-Chalosse da bere hiriburua.

## Kanpo estekak

* Datuak: Q17176681
# Coteau-du-Lac (Quebec)

Coteau-du-Lac Quebeceko udalerri bat da, Kanadan. Montérégie eskualdean kokatuta dago, eta horren barruan dagoen Vaudreuil-Soulanges konderriko eskualde udalerria da.. 2011ko zentsoaren arabera 6,842 biztanle zituen 47.06 kilometro koadroko azaleran.

## Kanpo estekak

* Datuak: Q141571
* Multimedia: Coteau-du-Lac, Quebec / Q141571
# Cotegipe

Cotegipe Brasilgo udalerri bat da, Bahiako estatuan kokatua. 13.063 biztanle ditu 4.282,775 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1761906
* Multimedia: Cotegipe / Q1761906
# Cotentin

Cotentin Normandiako penintsula da, Frantziako ipar-mendebaldeko kostaldean dagoena. Mendebaldean Kanaleko uharteak eta hego-mendebaldean Britainia ditu. Penintsula osoa Manchen dago, Normandia Beherean. Lehen Pagus Constantiensis (Coutancesko herria) izenaz ezaguna, Normandiako eskualdeetako bat da.

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q463529
* Multimedia: Cotentin / Q463529
# Cotati (Kalifornia)

Cotati Kaliforniako hiri bat da. Sonoma konderrian kokatua dago. 2010ean 7.265 biztanle zituen, 4,9 kilometro koadrotan banatuta.

## Ikus, gainera

* Sonoma konderria

## Kanpo estekak

* Datuak: Q1650450
* Multimedia: Cotati, California / Q1650450
# Cote de la Croix Neuve

Cote de la Croix Neuve 1.084 itsasoaz gaindi dagoen mendiko portua da, Mende herriaren gainean, Lozère-n. 2005az geroztik, igoera tarte txiki bati Montée Laurent Jalabert deitu diote, Laurent Jalabertek 1995eko Frantziako Tourreko 12. etapan lortutako garaipenaren oroigarri. Mende-tik 3,1 kilometro luze da kota, eta %10,1, batez beste.

## Agerpenak Frantziako Tourrean

Mendatea lau ediziotan gainditu du Frantziako Tourrak, lehena 1995 eta azkena 2015.
| Urtea | Etapa | Kategoria | Etaparen hasiera | Etaparen amaiera | Lehena igotzen |
| 2015 | 14 | 2 | Rodés | Mende | Thibaut Pinot (FRA) |
| 2010 | 12 | 2 | Lo Peatge de Pisançon | Mende | Joaquim Rodríguez (CAT) |
| 2005 | 18 | 2 | Albi | Mende | Marcos Serrano (ESP) |
| 1995 | 12 | 2 | Sant-Etiève | Mende | Laurent Jalabert (FRA) |

## Erreferentziak

* ↑ La côte de la Croix Neuve dans le Tour de France. ledicodutour.

## Kanpo estekak

* Datuak: Q3010673
* Multimedia: La Croix Neuve / Q3010673
# Cotaxtla (udalerria)

Cotaxtla Mexikoko udalerri bat da. Veracruz de Ignacio de la Llave estatuan kokatua dago. 2010ean 19.710 biztanle zituen 537,81 km²ko azaleran. Herriburua [[Cotaxtla (Cotaxtla)|Cotaxtla]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q13393188
* Multimedia: Cotaxtla Municipality / Q13393188
# Chunchula (Alabama)

Chunchula Ameriketako Estatu Batuetako erroldak esleitutako leku bat da. Mobile konderrian dago, Alabama estatuan. 195 biztanle ditu, 1,81 kilometro koadroko azaleran banatuta.

## Ikus, gainera

* Mobile konderria

## Kanpo estekak

* Datuak: Q1273444
# Chunerpeton tianyiensis

Chunerpeton tianyiensis Cryptobranchidae anfibio familiako bere generoko espezie bakarra da. Jurasikoan bizi izan zen, gaur egungo Txina eta Mongolian. Caudata modernoen, hau da, Urodelaren ordezkaririk zaharrena da. Chunerpetonen aurkikuntzak Cryptobranchidae eta Hynobiidaeren arteko bereizketa Asian gertatu zenaren erakusgarri litzateke. Familia honetako beste ale batzuk Ipar Amerikan bizi dira, baina hori lurretik heltzea posible zelako azaltzen da. Bestetik Hynobiidae, edo uhandre asiatikoak, Asiatik Europara hedatuko ziren, eta Holozenoan bertan mugatu.

## Kanpo estekak

* Datuak: Q5116269
* Multimedia: Chunerpeton / Q5116269
# Chung Il-kwon

    Hau korear izena da, abizena Chung du.
Chung Il-kwon (koreeraz: 정일권; Hanja: 丁一權, 1917ko azaroaren 21a – 1994ko urtarrilaren 17a) Hego Koreako politikari, diplomazialari eta soldadua zen. Korear Errepublikako Armadako jenerala zen, 1963tik 1964ra Atzerri Ministroa izan zen, eta 1964tik 1970era Lehen ministroa. Park Chung-hee presidentearen aliatua zen.
Bere ezizena Chungsa zen (koreeraz: 청사) zen.

## Kanpo estekak

* Datuak: Q337019
* Multimedia: Chung Il-kwon / Q337019
# Chung Jae-won

Chung Jae-won (koreeraz 정재원, Cheong Jae-won, Seul, Hego Korea, 2001eko ekainaren 21a) abiadura-patinajean aritzen den atleta hegokorearra da.
Pyeongchang-eko 2018ko Neguko Olinpiar Jokoetan, zilarra irabazi zuen taldekako jazarpenean, eta domina olinpiko bat irabazten zuen Hego Koreako inoizko patinatzaile gazteena bihurtu zen.
Pekingo 2022ko Neguko Olinpiar Jokoetan, zilarrezko domina irabazi zuen gizonezkoen irteera masiboan.

## Olinpiar Jokoak

Olinpiar Jokoak :
| Urtea | Lekua | Domina | Proba |
| 2018 | Pyeongchang ( Hego Korea | 02 ! | Taldekako Jazarpena (8 itzuli), gizonezkoak |
| 2022 | Pekin ( Txina | 02 ! | Irteera masiboa, gizonezkoak |
| Munduko Txapelketa ||||
| Urtea | Lekua | Domina | Proba |
| 2019 | Inzell ( Alemania | 03 ! | Irteera masiboa, gizonezkoak |

## Erreferentziak

* ↑ (Italieraz) Chung Jae-won. 2022-02-19 (Noiz kontsultatua: 2022-04-22).

## Kanpo estekak

* Chung Jae-won Speedskatingbase.eu-n
* Chung Jae-won speedskatingnews.infon
* Chung Jae-won speedskatingstats.comen
* Chung Jae-won Olympedian
* John McClennan, Chung Jae-won speedskatingresults.comen
* Datuak: Q49161810
# Chun'an konderria

Chun'an konderria (txinera sinplifikatuz: 淳安县; pinyineraz: Chún'ān Xiàn), Hangzhou osatzen duten barrutietako bat da. 2005eko erroldaren arabera, 453.000 biztanle bizi ziren 4.427,0 kilometro koadroko azaleran.

## Ikus, gainera

* Hangzhouren banaketa administratiboa

## Kanpo estekak

* (Txineraz) Chun'an konderriko gobernuaren webgunea.
* Datuak: Q1089534
* Multimedia: Chun'an County / Q1089534
# Chumy Chúmez

José María González Castrillo (Donostia, Gipuzkoa, 1927ko maiatzaren 8a - Madril, Espainia, 2003ko apirilaren 10a), Chumy Chúmez ezizenagatik ezagunagoa zena, gipuzkoar marrazkilari eta idazlea izan zen.
Hainbat aldizkari eta egunkaritan argitara eman zituen umorezko marrazkiei zor die ospea, batez ere umore beltzekoei, baina bere ibilbide artistikoan beste hainbat alor landu zituen. Donostian zeukan funtzionario lana utzi eta Madrila joatea erabaki zuenean, hain zuzen, margolari izatea zuen asmoa, nahiz eta alor horretan ez zuen umorezko marrazkigintzarekin izandako arrakastarik.
Aldizkari askotan lan egin zuen: Codorniz, Madrid, Triunfo, Hermano Lobo, El Diario Vasco. 1999an Chumy Chúmezen lanaren ikuspegi zabala eskaintzen zuen erakusketa eratu zen Donostiako San Telmo Museoan. Lehenago Madrilgo Conde Duque Zentroan egondako erakusketa hark bere alde ezezagunenak utzi zituen agerian, umoreari lotuak ez daudenak, alegia.
Liburu ugari ere eman zituen argitara, besteak beste Yo fui feliz en la guerra (1986), Ayer casi me muero (1988), Lo mejor de Chumy Chúmez (1992), La enfermedad desde el enfermo (1992), Una biografía (1994), Hacerse un hombre (1996) eta Moderna cartilla de urbanidad (1999).
Gibeleko minbiziak jota hil zen Madrilen 75 urterekin.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2967644
# Chun Jung-myung

    Hau korear izena da, abizena Chun du.
Chun Jung-myung (koreeraz: 천정명; Seul, 1980ko azaroaren 29a - ) Hego Koreako aktorea da.

## Filmografia

* Master - God of Noodles (2016)
* Heart to Heart (2015)
* Reset (2014)
* Glory Jane (2011)
* The Duo (2011)
* Cinderella's Sister (2010)
* What's Up Fox (2006)
* Goodbye Solo (2006)
* Fashion 70's (2005)
* I Love H, He, Li... (2004)
* Beijing, My Love (2004)
* Honest Living (2002)
* Bad Girls (2002)
* Han-ip's Woman (2002)
* Third Coincidence (2001)
* Pure Flower Cafe (2001)
* New Nonstop (2001)
* Echo (2000)
* School 2 (1999)
* Datuak: Q484942
* Multimedia: Chun Jung-myung / Q484942
# Cuba (Illinois)

Cuba Illinoiseko hiri bat da. Fulton konderrian kokatua dago. 2010ean 1.294 biztanle zituen, 1,41 kilometro koadrotan banatuta.

## Ikus, gainera

* Fulton konderria

## Kanpo estekak

* Datuak: Q575260
# Cuba (Missouri)

Cuba Missourieko hiri bat da. Crawford konderrian kokatua dago. 2010ean 3.356 biztanle zituen, 8,28 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q569942
* Multimedia: Cuba, Missouri / Q569942
# Cuba City (Wisconsin)

Cuba City Ameriketako Estatu Batuetako hiri bat da. Lafayette konderrian dago, Wisconsin estatuan. 2.138 biztanle ditu.
Hiriko kale nagusian AEBko presidente izan direnen kartelak erakusten dira, eta horregatik "Presidenteen Hiria" ezizena ematen diote.

## Ikus, gainera

* Lafayette konderria

## Kanpo estekak

* Datuak: Q1569875
* Multimedia: Cuba City, Wisconsin / Q1569875
# Cuba (Alabama)

Cuba Alabamako herri bat da. Sumter konderrian kokatua dago. 2010ean 346 biztanle zituen, 32,9 kilometro koadrotan banatuta.

## Ikus, gainera

* Sumter konderria

## Kanpo estekak

* Datuak: Q68333
* Multimedia: Cuba, Alabama / Q68333
# Cuba (Kansas)

Cuba Kansasko hiri bat da. Republic konderrian kokatua dago. 2010ean 156 biztanle zituen, 0,79 kilometro koadrotan banatuta.

## Ikus, gainera

* Republic konderria

## Kanpo estekak

* Datuak: Q1142868
* Multimedia: Cuba, Kansas / Q1142868
# Cuba (Mexiko Berria)

Cuba Mexiko Berriko herrixka bat da. Sandoval konderrian kokatua dago. 2010ean 731 biztanle zituen, 8,74 kilometro koadrotan banatuta.

## Ikus, gainera

* Sandoval konderria

## Kanpo estekak

* Datuak: Q751244
* Multimedia: Cuba, New Mexico / Q751244
# Cuaña

Cuaña Asturiasko ipar-mendebaldean dagoen udalerria da, Eo-Naviako eskualdean kokatutakoa.

## Erreferentziak

* ↑ Cuaña udalerriko izen ofizialak onartzen dituen dekretua, Asturiasko Printzerriko Aldizkari Ofizialean argitaratua.

## Ikus, gainera

* Asturiasko udalerrien zerrenda

## Kanpo estekak

* Datuak: Q695449
* Multimedia: Coaña / Q695449
# Cuba (Portugal)

Cuba Portugalgo Bejako barrutian dagoen udalerria da. 2006ko erroldaren arabera, herriak 4.728 biztanle ditu.

## Banaketa administratiboa
### Fregesiak

* Cuba
* Faro do Alentejo
* Vila Alva
* Vila Ruiva

## Demografia

Biztanleriaren bilakaera (1801 – 2011) :
| 1801 | 1849 | 1900 | 1930 | 1960 | 1981 | 1991 | 2001 | 2011 |
| 3.742 | 3.944 | 6.103 | 8.054 | 7.554 | 5.740 | 5.494 | 4.994 | 4.878 |

## Erreferentziak

* ↑ "Instituto Nacional de Estatística"

## Kanpo estekak

* (Portugesez) Cubako udalaren webgunea.
* Datuak: Q552580
* Multimedia: Cuba (Portugal) / Q552580
# Cuba (New York)

Cuba New York estatuko herri bat da. Allegany konderrian kokatua dago. 2010ean 1.575 biztanle zituen, 3,15 kilometro koadrotan banatuta.

## Ikus, gainera

* Allegany konderria

## Kanpo estekak

* Datuak: Q5268747
* Multimedia: Cuba, New York / Q5268747
# Cristina Ioriatti

Cristina Ioriatti (Trento, 1973ko urtarrilaren 19a) arkularia da. Italia ordezkatu zuen 2000ko Udako Olinpiar Jokoetan.

## Erreferentziak

* ↑ Cristina Ioriatti
* ↑ Cristina IORIATTI

## Kanpo estekak

* Datuak: Q50359712
# Cristina Larrea

Cristina Larrea Mas (Eibar, Gipuzkoa, 1966ko urriaren 4a) altuera-jauzian lehiatutako atleta da, baita xabalina, disko eta pisu jaurtiketan ere.

## Biografia

Ogibidez gorputz-hezkuntzako irakasle, gaztetatik aritu zen atletismoaren diziplina desberdinetan, xabalina jaurtitzen Espainiako txapelduna izatea lortuz hiru urte jarraian: 1992an, 1993an eta 1994an. Euskal errekorra zortzi aldiz hautsi zuen: 1987an 43,50 metrorekin hasi zuena 1993an 56,10 metrora iritsi zen, 1999ko xabalinaren modelo aldaketara arte inork gainditu gabe mantendu zuen marka.
Disko jaurtiketan 1988an 35,32 metroak egin zituen eta 1994an pisu jaurtiketa modalitatean euskal errekorra hautsi zuen 13,00 metrorekin, hiru urtez mantendu zen marka.1986an 1,68 metroko altuera gainditu zuen eta 1987an 3.705 puntu batu zituen heptathloi modalitatean.
Bere seme Odei Jainaga Larrea ere xabalina jaurtitzailea da eta 2021an Espainiako plusmarka lortu zuen 84,80 metroko distantzia zeharkatuz.

## Aitortzak

* 2020an, Martxoaren 8ko ospakizunen harira, Eibar Futbol taldeak Ipurua zelaiko eremu desberdinak berrizendatu zituen sasoi guztietako Eibarko emakume kirolarien izenen plakak jarriz, Cristina Larrearena tarteko.

## Erreferentziak

* 1 2 3 «LARREA MAS, Cristina - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-08-05).
* ↑ eta kitto!. (2020-04-18). Tutoriala: Malabarak. (Noiz kontsultatua: 2024-08-05).
* ↑ (Gaztelaniaz) López, Karel. (2024-03-27). «Una familia de altos vuelos... y largos tiros» El Diario Vasco (Noiz kontsultatua: 2024-08-05).
* ↑ «Odei Jainaga Tokioko Joko Olinpikoetan izango da» eta kitto! euskara elkartea (Noiz kontsultatua: 2024-08-05).
* ↑ (Gaztelaniaz) LÓPEZ, KAREL. (2016-05-23). «Una madre, un hijo y un mismo récord» El Diario Vasco (Noiz kontsultatua: 2024-08-05).
* ↑ (Gaztelaniaz) «Odei Jainaga, el vasco profesional de jabalina que triunfa en televisión» Onda Vasca 2024-06-18 (Noiz kontsultatua: 2024-08-05).
* ↑ (Gaztelaniaz) «El Eibar renombra los espacios de Ipurua con motivo del 8M» www.sdeibar.com (Noiz kontsultatua: 2024-08-05).

## Kanpo estekak

* Cristina Larrea 1993ko Espainiako Atletismo txapelketan
* Datuak: Q128598752
# Cristina Lafont

Cristina Lafont (Valentzia, 1963) filosofoa da, Northwestern Universityko (Chicago) Filosofia katedraduna.

## Ibilbidea

Cristina Lafont Espainian jaio zen Francoren diktadura garaian, Valentziako Unibertsitatean sartu zen Filosofia ikasketak egiteko estatu-kolpe baten sasoian, eta harrezkero demokrazia defendatzeko interesa izan du.
Filosofian doktoratu zen Frankfurteko Unibertsitatean (1992), eta Alemaniako Filosofian espezializatu zen, bereziki hermeneutikan eta teoria kritikoan. Jürgen Habermasen ikaslea eta interpretea izan zen. Kontatzen du Habermasekin lan egiteko zortea izan zuela eta filosofo gisa ez ezik demokraziaren gotorleku gisa ere miresten duela.
Cristinak filosofia politikoko hainbat gairi buruz luze eta zabal idatzi du. Muga nazionaletatik harago inplementatu litekeen demokrazia deliberatiboaren eredu ideal baten defentsan zentratzen da bere ikerketa lana. Ideia horiek jasota daude Demokrazia deliberatiboaren ikuskera parte-hartzailea (Trotta, 2021) lanean.
2024an Eusko Ikaskuntzaren XIX. Kongresuan hartu zuen parte, honako hitzaldiarekin: Demokrazia bidezidorrik gabe: nola indartu herritarren parte-hartzea populismoaren eta teknokraziaren aurka. Bertan ondorengoa azpimarratu zuen:
   «Gu ez gara ari statu quo-a defendatzen. Proposatzen dugu herritarrak ahalduntzea erakundeak erabiliz»

## Argitalpenak

Hainbat liburu ditu argitaratuak:
* Democracia sin atajos. Una concepción participativa de la democracia deliberativa (Trotta, 2021)
* La Razón como Lengua (Antonio Machado Libros, 1993).
* Lenguaje y apertura del mundo.El giro lingüístico de la hermenéutica de Heidegger (Alianza Editorial, 1997)
* The Linguistic Turn in Hermeneutic Philosophy (MIT Press, 1999).
* Heidegger, Language, and World-disclosure (Cambridge University Press, 2000)
* Habermas Handbuch (Metzler Verlag, 2010) egilekidea.

## Erreferentziak

* ↑ «Cristina Lafont : Department of Philosophy - Northwestern University» www.philosophy.northwestern.edu.
* 1 2 «Cristina Lafont: «La democracia es un ideal de inclusión»» filco.es 2022-06-15 (Noiz kontsultatua: 2024-10-06).
* ↑ NTM. (2024-10-06). «“La gente piensa que el sistema político no responde a sus necesidades”» Deia (Noiz kontsultatua: 2024-10-06).
* ↑ «Bidezidorren arriskua demokrazian» Berria 2024-10-05 (Noiz kontsultatua: 2024-10-06).
* ↑ «Libros de CRISTINA LAFONT | Casa del Libro» casadellibro (Noiz kontsultatua: 2024-10-06).
* ↑ Democracia sin atajos | Cristina Lafont. (Noiz kontsultatua: 2024-10-06).
* ↑ «Cristina Lafont» CCCB (Noiz kontsultatua: 2024-10-06).
* ↑ Cristina Lafont y la filosofía del lenguaje. .

## Kanpo estekak

* Datuak: Q22957880
# Cristina Hoyos

Cristina Hoyos Panadero (Sevilla, 1946ko ekainaren 13a) espainiar dantzaria eta koreografoa da. 1964an egin zuen debuta, New Yorkeko Munduko Ferian, Espainiaren pabiloian, eta lau urte geroago Antonio Gadesen ballet konpainian hasi zen lanean. 1989an bere konpainia sortu zuen.

## Lanak

Egin dituen koreografien artean aipagarriak dira Sueños flamencos (1990, "Amets flamenkoak") eta Caminos andaluces (1994, "Andaluziako bideak"), besteak beste. Zineman, antzezle gisa, Carlos Sauraren gidaritzapean lan egin du, Bodas de sangre (1981, "Odol ezteiak"), Carmen (1983) eta El amor brujo (1986, "Amodio sorgina") filmetan. 1991n Espainiako Dantzako Sari Nazionala jaso zuen, eta 1992an Bartzelonako Olinpiar Jokoen inaugurazio ekitaldian parte hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2454657
* Multimedia: Cristina Hoyos / Q2454657